ટેક્સટાઈલ જેવા અનેક સેગમેન્ટ છે, જેમાં ટેક્સ(લેવી)ને કારણે અંતિમ પ્રોડક્ટ કરતાં ઉત્પાદન ખર્ચ વધી જાય છે, જેને કારણે ઉત્પાદકોની હાલત ખરાબ થઈ છે કારણ કે તેમને આ ટેક્સનું સંપૂર્ણ રિફંડ પણ મળતું નથી. સિમેન્ટ પર ટેક્સ ઘટાડવાનો વિચાર ગત નવેમ્બરમાં જ કાઉન્સિલની મીટિંગમાં ચર્ચાયો હતો. પરંતુ તે સમયે અન્ય જે વસ્તુઓ પર ટેક્સ ઘટાડાયો તેને કારણે જ ૨૦,૦૦૦ કરોડ રૂપિયાનો બોજ પડે તેમ હતો. તે સમયે સરકારે ૨૦૦થી વધુ વસ્તુઓ પર ટેક્સ શૂન્ય કરી દીધો હતો, ૧૭૬ વસ્તુઓ પર ટેક્સ ૨૮ ટકાથી ઘટાડીને ૧૮ ટકા કરી દીધો હતો, જેને કારણે સૌથી ઊંચા સ્લેબમાં માત્ર ૫૦ વસ્તુઓ જ રહી હતી.